Christopher Arthur Amon, bolj znan kot Chris Amon, je upokojeni novozelandski dirkač Formule 1. Velja za enega najboljših dirkačev Formule 1, ki niso nikoli osvojili naslova prvakov, znan pa je tudi kot eden od dirkačev z največ smole v karieri. Kar se je potrdilo že na prvi dirki sezone 1963 za Veliko nagrado Monaka, ko bi moral z Lolo debitirati, a je moral odstopiti dirkalnik moštvenemu kolegu. Prve točke je osvojil v naslednji sezoni 1964 na Veliki nagradi Nizozemske s petim mestom. Večje uspehe pa je začel dosegati šele v moštvu Ferrari, še posebej v sezoni 1967, ko je dosegel štiri tretja mesta in skupno četrto v prvenstvu. Po solidnih dosežkih med sezonami in , ko je s Ferrarijem, Marchom in Matro dosegel vsaj po eno uvrstitev na stopničke v sezoni, je nato sledilo slabše obdobje v manjših moštvih, kariero pa je končal po sezoni 1976 z Ensignom.